CELEX: 32008D0286
Language: hr
Date: 2008-03-17 00:00:00
Title: 2008/286/EZ: Odluka Komisije od 17. ožujka 2008. o izmjeni Odluke 2007/176/EZ u odnosu na popis normi i/ili specifikacija za elektroničke komunikacijske mreže i usluge te pripadajuću opremu i usluge (priopćena pod brojem dokumenta C(2008) 1001)  Tekst značajan za EGP

13/Sv. 043
            
            
               HR
            
            
               Službeni list Europske unije
            
            
               129
            
         32008D0286
   
               L 093/24
            
            
               SLUŽBENI LIST EUROPSKE UNIJE
            
            
               17.03.2008.
            
         
      ODLUKA KOMISIJE
   
   od 17. ožujka 2008.
   o izmjeni Odluke 2007/176/EZ u odnosu na popis normi i/ili specifikacija za elektroničke komunikacijske mreže i usluge te pripadajuću opremu i usluge
   (priopćena pod brojem dokumenta C(2008) 1001)
   (Tekst značajan za EGP)
   (2008/286/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2002/21/EZ Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva) (1), a posebno njezin članak 17. stavak 1.,
   nakon savjetovanja s Odborom za komunikacije,
   budući da:
   
               (1)
            
            
               Komisija je donijela Odluku 2007/176/EZ (2) kojom se utvrđuje popis normi i/ili specifikacija za elektroničke komunikacijske mreže, usluge i pripadajuću opremu. Poglavlje VIII. tog popisa uključuje norme za usluge emitiranja.
            
         
               (2)
            
            
               Usklađeno pružanje zemaljskog emitiranja televizijskih programa na mobilnim platformama je od ključne važnosti za postizanje ekonomije razmjera diljem EU. U svojoj Komunikaciji o jačanju unutarnjeg tržišta mobilne televizije (3) Komisija je odredila normu DVB-H (Digital Video Broadcasting Handheld) kao najprikladniju normu za budući razvoj zemaljske mobilne televizije u Europi i najavila svoju namjeru da tu normu uvrsti na popis normi,
            
         DONIJELA JE OVU ODLUKU:
   Članak 1.
   U Prilogu Odluci 2007/176/EZ u odjeljak 8.3. (Digitalno emitiranje) u poglavlju VIII. Popisa normi dodaje se sljedeće:
   
      
                  „Digital Video Broadcasting (Handheld) (Digitalno video emitiranje) (ručno)
                  DVB-H
               
               
                  ETSI EN 302 304
               
               
                  Verzija 1.1.1”
               
            
   Članak 2.
   Adresati
   Ova je Odluka upućena državama članicama.
   
      Sastavljeno u Bruxellesu 17. ožujka 2008.
      
         
            Za Komisiju
         
         Viviane REDING
         
         
            Članica Komisije
         
      
   
   
      (1)  SL L 108, 24.4.2002., str. 33. Direktiva kako je izmijenjena Uredbom (EZ) br. 717/2007 (SL L 171, 29.6.2007., str. 32.).
   
      (2)  SL L 86, 27.3.2007., str. 11.
   
      (3)  COM(2007) 407 konačno, 18.7.2007.